text: Sensationelt vikingefund på mark ved Ribe
  24 oktober 2018 kl. 20.30
  Et vikingefund på en mark syd for Ribe skriver verdenshistorie. 248 sjældne mønter fra den tidlige vikingetid er dukket op af mulden. 
  - Fundet af mønterne skriver verdenshistorie, fortæller Claus Feveile museumsinspektør hos Sydvestjyske Museer til TV SYD.
  252 mønter fra vikingetiden fra det tidlige 800-tal er dukket op på en mark ved den lille landsby Damhus syd for Ribe. 
  Claus Feveile fortæller, at det er en amatørarkæolog med en metaldetektor, som fandt de første mønter allerede tilbage i august måned i år.
  - Vi er gået lidt stille med vores viden, da vi først ville have iværksat en større udgravning af området, før vi offentliggjorde nyheden om den enestående vikingeskat.
  Fundet er sensationelt, da der på verdensplan kun er fundet ti mønter af den her slags. Nu skal arkæologerne have studeret mønterne nærmere.
  
  